Nordjyllands Politi har fredag morgen sendt en besked ud til de nordjyske borgere. De opfordrer til, at man er ekstra opmærksom på aquaplaning. De store mængder regn, der er faldet mellem torsdag aften og fredag morgen betyder, at der nogle steder ligger store mængder regn på kørebanen. Nordjyllands Politi opfordrer derfor til, at man sænker hastigheden, hvis man ser nogle af de store pøle med vand. Aquaplaning er et begreb, der bruges, når bilen kører igennem store mængder vand og der derfor bliver et mellemrum mellem dækket og vejen, der betyder, at bilen fuldstændig mister sit greb på vejen.

Referat:
De store mængder regn, der er kommet torsdag aften og nat øger risikoen for aquaplaning.